**VALSTYBINIO SOCIALINIO DRAUDIMO FONDO VALDYBA**

**PRIE SOCIALINĖS APSAUGOS IR DARBO MINISTERIJOS**

**BLUE BRIDGE MSP, UAB**

**SUTARTIS**

2023 m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. Nr.

Vilnius

**Valstybinio socialinio draudimo fondo valdyba prie Socialinės apsaugos ir darbo ministerijos** (toliau – Fondo valdyba), atstovaujama direktoriaus pavaduotojo, laikinai atliekančio direktoriaus funkcijas Jerzy Miskis, veikiančio pagal 2023 m. balandžio 20 d. Lietuvos Respublikos Socialinės apsaugos ir darbo ministro įsakymą Nr. P1-96 „Dėl pavedimo Jerzy Miskiui atlikti Valstybinio socialinio draudimo fondo valdybos prie Socialinės apsaugos ir darbo ministerijos direktoriaus funkcijas“, ir **Blue Bridge MSP, uždaroji akcinė bendrovė** (toliau – Tiekėjas), atstovaujama pardavimų direktoriaus Gintauto Bazio, veikiančio pagal įgaliojimą Nr. IGL220117EDR1-01, toliau kartu vadinamos šalimis, sudarė šią sutartį (toliau – sutartis):

**1. SUTARTIES OBJEKTAS**

**1.1. Ši sutartis sudaryta vadovaujantis tarptautinio atviro pirkimo dokumentais, paskelbtais 2023 m. rugpjūčio 5 d. Centrinėje viešųjų pirkimų informacinėje sistemoje ir 2023 m. rugsėjo 20 d. Fondo valdybos komisijos posėdžio protokolu Nr. ŪV-10-235. Pirkimo numeris – 682745. BVPŽ kodas: 30200000-1 „ Kompiuterinė įranga ir reikmenys“.**

1.2. Šia sutartimi Tiekėjas įsipareigoja Fondo valdybai parduoti **duomenų centro tinklo komutatorius (HPE FlexFabric 5945 2-slot Switch) (6 vnt.), įskaitant jų diegimą / konfigūravimą Vilniuje ir Kupiškyje (toliau – prekės).**

1.3. Fondo valdyba įsipareigoja už kokybiškas ir laiku pristatytas prekes sumokėti pagal sutarties 1 priede nurodytus įkainius.

1.4. Prekių techninė specifikacija pateikiama sutarties 2 priede.

1.5. Jeigu prekių gamintojas nebegamina Tiekėjo pasiūlyme nurodytos prekės, tuomet sutarties šalys numato galimybę keisti prekę į naujesnę, kurios techninė specifikacija yra tokių pačių, ne blogesnių parametrų, nei pirkimo dokumentuose nurodyta ir už tą pačią pasiūlyme nurodytą kainą. Sutarties šalys tokiu atveju pasirašo raštišką susitarimą dėl prekių keitimo.

1.6. Atliktas žaliasis pirkimas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.1. punktu.

**2. SUTARTIES KAINA IR ATSISKAITYMO TVARKA**

2.1. **Sutarties kaina yra 219.919,92 Eur (du šimtai devyniolika tūkstančių devyni šimtai devyniolika eurų 92 centai) su PVM**.

2.2. Visi atsiskaitymai su Tiekėju bus atliekami mokėjimo nurodymu į jo nurodytą atsiskaitomąją sąskaitą per 30 (trisdešimt) kalendorinių dienų nuo sąskaitos faktūros gavimo per informacinę sistemą „E. Sąskaita“ dienos.

2.3. Sąskaitos faktūros teikiamos tik elektroniniu būdu:

2.3.1. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos tiekėjo pasirinktomis priemonėmis;

2.3.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis;

2.3.3. Perkančioji organizacija elektronines sąskaitas faktūras priima ir apdoroja naudodamasi informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

2.4. Visas išlaidas susijusias su sutarties vykdymu, kurios nebus nurodytos (įskaičiuotos) pasiūlyme ar sutartyje, prisiima Tiekėjas ir Fondo valdyba nemoka.

2.5. Sutartyje nustatoma fiksuotos kainos kainodara. Sutarties kaina sutarties galiojimo metu peržiūrima, pasikeitus pridėtinės vertės mokesčiui (toliau – PVM). Peržiūrėta kaina įsigalioja nuo teisės aktų, kuriais pakeičiami mokesčiai įsigaliojimo dienos. Kainos peržiūrėjimas įforminamas pasirašant šalių susitarimą, kuris yra neatsiejama sutarties dalis. Už iki pasikeičiant mokesčiams pateiktą ir įdiegtą įrangą atsiskaitoma pasiūlyme pateikta kaina. Pasikeitus visiems kitiems mokesčiams sutarties kaina nebus peržiūrima.

2.6. Tiesioginio atsiskaitymo Tiekėjo pasitelkiamiems subtiekėjams galimybes įgyvendinamos šia tvarka:

2.6.1. Subtiekėjas, norėdamas, kad Fondo valdyba tiesiogiai atsiskaitytų su juo pateikia prašymą Fondo valdybai ir inicijuoja trišalės sutarties tarp jo, Fondo valdybos ir Tiekėjo sudarymą. Sutartis turi būti sudaryta ne vėliau kaip iki pirmojo Fondo valdybos atsiskaitymo su subtiekėju. Šioje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.

2.6.2. Subtiekėjas, prieš pateikdamas sąskaitą Fondo valdybai, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą raštu patvirtina atsakingas Tiekėjo atstovas, kuris yra nurodytas trišalėje sutartyje. Fondo valdybos atlikti mokėjimai subtiekėjui pagal jo pateiktas sąskaitas atitinkamai mažina sumą, kurią Fondo valdyba turi sumokėti Tiekėjui pagal Pirkimo sutarties sąlygas ir tvarką. Tiekėjas, išrašydamas ir pateikdamas sąskaitas Fondo valdybai, atitinkamai į jas netraukia subtiekėjo tiesiogiai Fondo valdybai pateiktų ir Tiekėjo patvirtintų sąskaitų sumų.

2.6.3. Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju, Tiekėjui Pirkimo sutartimi numatytos teisės, pareigos ir kiti įsipareigojimai nepereina subtiekėjui.

2.6.4. Atsiskaitymai su subtiekėju atliekami atsižvelgiant į Pirkimo sutartyje nustatytą kainodarą.

2.6.5. Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo nurodyti faktiniai kiekiai / apimtys / mokėtinos sumos, rizika prieš Fondo valdybą tenka Tiekėjui ir neatitikimai pašalinami Tiekėjo sąskaita.

2.6.6. Atsiskaitymas su subtiekėju vykdomas ne vėliau kaip per 30 (trisdešimt) kalendorinių dienų nuo tinkamos sąskaitos pateikimo Fondo valdybai. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę Fondo valdyba įgyja tik tuo atveju, jei jis subtiekėjui pateikia įrodymus, patvirtinančius apie finansavimo iš trečiųjų šalių vėlavimą.

**3. PREKIŲ PERDAVIMO IR PRIĖMIMO TVARKA**

3.1. Tiekėjas pateikęs ir pilnai įdiegęs įrangą, pateikia elektroniniu kvalifikuotu parašu pasirašytą perdavimo/priėmimo aktą.

3.2. Fondo valdybos atsakingas asmuo Tiekėjo pateiktą perdavimo ir priėmimo aktą pasirašo ne vėliau kaip per 5 (penkias) darbo dienas arba per šį terminą raštu pateikia Tiekėjui motyvuotą paaiškinimą, kuriame išvardijami nustatyti trūkumai ir nurodomi (suderinti su tiekėju) terminai trūkumams pašalinti. Pastabose nurodytus trūkumus Tiekėjas pašalina savo sąskaita ir teikia naują pateiktų prekių perdavimo ir priėmimo aktą.

3.3. Fondo valdybos atsakingam už sutarties vykdymą asmeniui pasirašius perdavimo – priėmimo aktą, tiekėjas Fondo valdybai pateikia sąskaitą faktūrą per informacinę sistemą „E. Sąskaita“.

**4. ŠALIŲ ĮSIPAREIGOJIMAI**

**4.1. Tiekėjas įsipareigoja:**

4.1.1. ne vėliau kaip per 5 (penkias) darbo dienas nuo šios sutarties užregistravimo Fondo valdyboje dienos pateikti Fondo valdybai Lietuvos Respublikoje ar užsienyje registruoto banko ar draudimo bendrovės sutarties įvykdymo užtikrinimo garantiją/ laidavimo raštą, kartu su laidavimo draudimo liudijimo (poliso) kopija (toliau - sutarties įvykdymo užtikrinimo garantija), kurios dydis ne mažiau kaip 1 (vienas) procentas nuo sutarties kainos, tai yra ne mažiau kaip **2199,20 Eur** (du tūkstančiai šimtas devyniasdešimt devyni eurai 20 centų);

4.1.2. Sutarties įvykdymo užtikrinimo garantija turi atitikti šiuos reikalavimus:

4.1.2.1. sutarties įvykdymo užtikrinimo garantija turi galioti visą sutarties galiojimo laikotarpį;

4.1.2.2. sutarties įvykdymo užtikrinimo garantija turi užtikrinti, kad pagal pirmą Fondo valdybos rašytinį reikalavimą sutarties įvykdymo užtikrinimo garantiją išdavęs bankas ar draudimo bendrovė sumokės Fondo valdybai visą sutarties įvykdymo užtikrinimo garantijoje nurodytą sumą, jeigu Tiekėjas nevykdys, netinkamai vykdys ar atsisakys vykdyti sutartyje numatytus reikalavimus;

4.1.2.3. numatyta sutarties įvykdymo užtikrinimo garantijos suma yra minimalūs ir pagrįsti Fondo valdybos nuostoliai, kurių įrodinėti nereikia;

4.1.3. kartu su sutarties įvykdymo užtikrinimo garantija pateikti dokumentus, patvirtinančius sumokėtas įmokas už šio dokumento išdavimą ar kitus dokumentus, įrodančius, kad sutarties įvykdymo užtikrinimo garantija yra įsigaliojusi;

4.1.4. vietoje sutarties įvykdymo užtikrinimo garantijos Tiekėjas gali Fondo valdybai pateikti Sutarties įvykdymo užtikrinimo piniginį užstatą. Tiekėjas per 5 (penkias) darbo dienas nuo Sutarties pasirašymo turi į Fondo valdybos sąskaitą Nr. LT644010042400023864, Luminor Bank AB pervesti sumą ne mažesnę nei 1 (vienas) procentas sutarties vertės (toliau – užstatas);

4.1.5. per 90 (devyniasdešimt) kalendorinių dienų nuo sutarties įsigaliojimo dienos pristatyti ir įdiegti adresais Vilniuje ir Kupiškyje. Esant nenumatytoms, nuo Tiekėjo nepriklausančioms aplinkybėms ir Tiekėjui raštiškai pagrindus, terminas gali būti pratęstas 30 (trisdešimt) kalendorinių dienų;

4.1.6. pristatyti naujas, nenaudotas, neturinčias paslėptų trūkumų bei defektų prekes, nepažeistoje gamintojo pakuotėje;

4.1.7. prisiimti visas su sutarties vykdymu susijusias išlaidas, kurios nenurodytos (neįskaičiuotos) sutartyje;

4.1.8. neperduoti ar kitaip perleisti savo įsipareigojimų pagal sutartį tretiesiems asmenims be Fondo valdybos raštiško sutikimo;

4.1.9. užtikrinti Fondo valdybos duomenų / informacijos, su kuriais (-ia) dirbs, apsaugą. Tiekėjo darbuotojai (sutarties 3 priedas), prieš pradėdami darbą su Fondo valdybos duomenimis / IT infrastruktūra privalo pasirašyti konfidencialumo pasižadėjimus (sutarties 4 priedas) ir jų originalus pateikti Fondo valdybai. Konfidencialumo reikalavimai taikomi ir po šios sutarties galiojimo pabaigos.

4.1.10. pasibaigus sutarčiai, sutarties metu iš Fondo valdybos gautą konfidencialią informaciją, grąžinti ir/ arba sunaikinti ir apie grąžinimą arba sunaikinimą patvirtinti raštu;

4.1.11. pasirašius sutartį, kartu su sutarties užtikrinimo garantija turi būti pateiktas įrangos gamintojo raštiškas patvirtinimas (su nurodytais serviso produktų pavadinimais ir kodais), kad šiame pirkime įgyjama įranga yra skirta Fondo valdybai ir jai bus suteiktas nurodytas garantinis aptarnavimas;

4.1.12. apsaugoti Fondo valdybą nuo visų trečiosios šalies pretenzijų dėl jos patentų ar kitų autorinių teisių pažeidimo, teikiant sutartyje numatytas paslaugas.

**4.2. Fondo valdyba įsipareigoja:**

4.2.1. laiku sumokėti Tiekėjui už prekes šioje sutartyje numatytomis sąlygomis;

4.2.2. Tiekėjui paprašius, grąžinti sutarties įvykdymo užtikrinimo garantiją pasibaigus jos galiojimo laikui ir įvykdžius visus įsipareigojimus arba nutraukus sutartį dėl Fondo valdybos kaltės;

4.2.3. grąžinti Tiekėjui užstatą per 1 (vieną) darbo dieną tik tinkamai Tiekėjui įvykdžius sutartį arba sutarties įvykdymo užtikrinimui tapus nebereikalingu dėl kitų priežasčių. Tiekėjui neįvykdžius savo sutartinių įsipareigojimų ar sutartį nutraukus dėl tiekėjo kaltes, visa į Fondo valdybos sąskaitą pervesta suma (užstatas) yra negrąžinama.

4.3. Sutarties šalys įsipareigoja susilaikyti nuo bet kokių veiksmų, kurie gali pakenkti kitai sutarties šaliai.

4.4. Abi sutarties šalys įsipareigoja teikti viena kitai šios sutarties vykdymui visą reikalingą informaciją.

4.5. Pasibaigus sutarties terminui, šalys viena kitai privalo įvykdyti savo mokėjimų įsipareigojimus ir atlyginti patirtas išlaidas (esančias sutarties nutraukimo ar pasibaigimo dieną).

4.6. Specialistų keitimas Specialistas gali būti pakeistas kitu specialistu tik specialistui susirgus, susižalojus, patyrus traumą ar atsisakius teikti paslaugas. Tiekėjas prašymą dėl sutartyje nurodyto specialisto keitimo kitu specialistu Fondo valdybai pateikia raštu, nurodydamas tokio keitimo priežastis. Fondo valdyba turi teisę pareikalauti pakeisti specialistą, netinkamai atliekantį sutartyje numatytas funkcijas, kitu specialistu. Fondo valdyba reikalavimą dėl sutartyje nurodyto specialisto keitimo kitu specialistu tiekėjui pateikia raštu, nurodydama tokio keitimo priežastis. Naujas specialistas turi būti ne žemesnės kvalifikacijos nei ta, kuri buvo nustatyta viešojo pirkimo, po kurio sudaryta ši sutartis, konkurso sąlygose. Sutartyje nurodyto specialisto pakeitimas kitu specialistu įforminamas pasirašant atskirą susitarimą tarp Tiekėjo ir Fondo valdybos.

4.7. Specialistų sąrašo papildymas. Tiekėjas prašymą dėl sutartyje nurodyto specialistų sąrašo papildymo naujais specialistais Fondo valdybai pateikia raštu, nurodydamas konkrečias pozicijas, į kurias teikiamas papildomas specialistas ir tokio papildymo priežastis. Papildomi specialistai turi būti ne žemesnės kvalifikacijos nei ta, kuri buvo nustatyta atitinkamų pozicijų specialistams viešojo pirkimo, po kurio sudaryta ši sutartis, konkurso sąlygose, įskaitant ir pirkimo dokumentų 14.4 punkto reikalavimus. Sutartyje nurodyto specialistų sąrašo papildymas naujais specialistais įforminamas pasirašant atskirą susitarimą tarp Tiekėjo ir Fondo valdybos.

4.8. Specialistams keliami kvalifikaciniai reikalavimai:

|  |  |  |
| --- | --- | --- |
| 1 | Informacinių technologijų kompiuterinių tinklų projektavimo specialistas, kuris turi kompiuterinių tinklų projektavimo kvalifikaciją; | siūlomo specialisto kvalifikaciją patvirtinantis *Aruba Certified Design Expert* (ACDX) arba *Cisco Certified Design Expert* (CCDE) sertifikatas arba kitas lygiavertis dokumentas;  **CVP IS priemonėmis pateikiamos skaitmeninės dokumentų kopijos.** |
| 2 | Saugumo sprendimų specialistą, kuris turi informacinių technologijų saugos specialisto kvalifikaciją. | siūlomo specialisto kvalifikaciją patvirtinantis *Palo Alto Networks Certified Network Security Engineer* arba *Fortinet NSE 7 Network Security Architect* arba *Cisco Certified Network Professional Security* sertifikatas arba kitas lygiavertis dokumentas.  **CVP IS priemonėmis pateikiamos skaitmeninės dokumentų kopijos.** |

4.9. Subtiekėjai gali būti keičiami tiekėjo prašymu, subtiekėjui bankrutavus arba atsisakius teikti sutartyje nustatytas paslaugas. Tiekėjas prašymą dėl sutartyje nurodyto subtiekėjo keitimo kitu subtiekėju Fondo valdybai pateikia raštu, nurodydamas tokio keitimo priežastis. Kartu su prašymu tiekėjas turi pateikti ir subtiekėjo raštą, kuriame subtiekėjas nurodo priežastį dėl kurios atsisako teikti paslaugas. Subtiekėjai gali būti keičiami Fondo valdybos prašymu subtiekėjui neteikiant ar netinkamai teikiant sutartyje numatytas paslaugas. Fondo valdyba prašymą dėl sutartyje nurodyto subtiekėjo keitimo kitu subtiekėju tiekėjui pateikia raštu, nurodydamas tokio keitimo priežastis. Sutartyje nurodyto subtiekėjo pakeitimas kitu subtiekėju įforminamas pasirašant atskirą susitarimą tarp tiekėjo ir Fondo valdybos.

4.10. Fondo valdyba turi teisę bet kada sutarties galiojimo metu atlikti Tiekėjo teikiamų paslaugų auditą ir (ar) paslaugos teikimo kontrolę.

4.11. Sutarties vykdymo metu galinčios kilti technologinės rizikos bus valdomos vadovaujantis Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818, nustatyta tvarka.

**5. ŠALIŲ ATSAKOMYBĖ**

5.1. Tiekėjui nesilaikant prekių pristatymo ir įdiegimo terminų, Fondo valdyba gali pareikalauti iš Tiekėjo sumokėti 300 Eur (trys šimtai eurų) dydžio baudą už kiekvieną pavėluotą dieną.

5.2. Fondo valdybai nustačius, kad Tiekėjas pažeidė nuostatas, susijusias su informacijos saugumu, ir dėl to atsirado bet kokios neigiamos pasekmės Fondo valdybai (tiek materialaus, tiek ir neturtinio pobūdžio), Fondo valdyba turi teisę reikalauti iš Tiekėjo sumokėti 30.000 Eur (trisdešimt tūkstančių eurų) baudą už kiekvieną atvejį.

5.3. Fondo valdybai numatytu laiku neįvykdžius mokėjimų Tiekėjui, Fondo valdyba moka Tiekėjui 0,04 proc. dydžio delspinigius nuo neapmokėtos sumos už kiekvieną uždelstą dieną.

5.4. Delspinigių, baudos sumokėjimas neatleidžia šalies nuo pareigos atlyginti nuostolius ir nuo sutarties įsipareigojimų vykdymo.

**6. NENUGALIMOS JĖGOS APLINKYBĖS (FORCE MAJEURE)**

6.1. Nė viena iš šalių neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių (Force Majeure).

6.2. Sutarties šalis, kuri dėl nenugalimos jėgos aplinkybių negali įvykdyti savo įsipareigojimų privalo nedelsiant, bet ne vėliau kaip per 5 (penkias) dienas nuo aplinkybių atsiradimo ar paaiškėjimo, raštu informuoti apie tai kitą šalį. Pranešime išdėstyti faktai turi būti patvirtinti kompetentingo valdžios organo. Jeigu nenugalimos jėgos aplinkybės užsitęsia ilgiau kaip 1 (vieną) mėnesį, šalys tarpusavio susitarimu gali nutraukti sutartį.

6.3. Nenugalimos jėgos aplinkybėmis yra laikomos aplinkybės, nurodytos Lietuvos Respublikos Civiliniame kodekse ir norminiuose teisės aktuose.

**7. SUTARTIES GALIOJIMAS IR NUTRAUKIMO PAGRINDAI**

7.1. Sutartis įsigalioja nuo sutarties įvykdymo užtikrinimo garantijos arba užstato pateikimo dienos ir galioja 6 (šešis) mėnesius.

7.2. Fondo valdyba turi teisę, įspėjusi tiekėją raštu prieš 30 (trisdešimt) kalendorinių dienų, vienašališkai nutraukti sutartį:

* + 1. jeigu teikiamos įrangos kokybė neatitinka šioje sutartyje nustatytų reikalavimų ir po raštiško Fondo valdybos pranešimo/ pretenzijos apie tai tiekėjui, jis per Fondo valdybos nurodytą terminą nepašalina trūkumų arba pašalina netinkamai;
    2. jeigu tiekėjas nevykdo arba netinkamai vykdo sutartinius įsipareigojimus ir po raštiško Fondo valdybos pranešimo/pretenzijos apie tai tiekėjui, jis per Fondo valdybos nurodytą terminą nepašalina nurodytų trūkumų ir/ar toliau nevykdo arba netinkamai vykdo sutartinius įsipareigojimus;
    3. jeigu tiekėjas nepradeda tiekti įrangos laiku;
    4. jeigu tiekėjas sutarties neįvykdo ar netinkamai įvykdo ir tai yra esminis sutarties pažeidimas;
    5. sutartis buvo pakeista pažeidžiant Viešųjų pirkimų įstatymo 89 straipsnį;
    6. paaiškėjo, kad tiekėjas, su kuriuo sudaryta pirkimo sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį;
    7. paaiškėjo, kad su tiekėju neturėjo būti sudaryta pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
    8. Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priėmus sprendimą, patvirtinantį, kad sutartis neatitinka nacionalinio saugumo interesų.
  1. Sutartis gali būti nutraukta raštišku šalių susitarimu.
  2. Šalys turi teisę, įspėjusios viena kitą raštu prieš 30 (trisdešimt) dienų, vienašališkai nutraukti sutartį, vienai iš Šalių pažeidus esmines sutarties sąlygas.
  3. Šalys susitaria esminėmis sutarties sąlygomis laikyti prekių pristatymo įdiegimo terminus, prekių kainą, techninėje specifikacijoje nustatytus reikalavimus.

7.6. Fondo valdyba ne vėliau kaip per 10 (dešimt) dienų Centrinėje viešųjų pirkimų informacinėje sistemoje skelbia informaciją apie sutarties neįvykdymą ar netinkamai ją įvykdžiusį Tiekėją, kai:

7.6.1. sutartis nutraukta dėl esminio sutarties pažeidimo;

7.6.2. priimtas teismo sprendimas, kuriuo tenkinami Fondo valdybos reikalavimai pripažinti sutarties neįvykdymą ar netinkamą įvykdymą esminiu ir atlyginti dėl to patirtus nuostolius.

7.7. Fondo valdyba Centrinėje viešųjų pirkimų informacinėje sistemoje paskelbusi šios sutarties 7.6 punkte nurodytą informaciją, nedelsdamas, tačiau ne vėliau kaip per 3 (tris) darbo dienas, apie tai informuoja Tiekėją.

7.8. Tiekėjui nepateikus sutarties užtikrinimo garantijos nustatytu laiku ir tvarka, bus laikoma, kad Tiekėjas atsisakė sudaryti sutartį, vadovaujantis Lietuvos Respublikos viešųjų pirkimų įstatymo 86 straipsnio 2 dalimi.

7.9. Vadovaujantis LR Viešųjų pirkimų įstatymo 87 straipsnio 3 dalimi, sutartis gali būti nutraukta, kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad sutartis neatitinka nacionalinio saugumo interesų.

**8. KITOS NUOSTATOS**

8.1. Vykdydamos šios sutarties sąlygas, šalys vadovaujasi Lietuvos Respublikos įstatymais ir kitais norminiais teisės aktais.

8.2. Visi iškilę ginčai yra sprendžiami abišaliu susitarimu arba vadovaujantis Lietuvos Respublikos civilinio kodekso ir Lietuvos Respublikos civilinio proceso kodekso normomis teisme.

8.3. Visi šios sutarties pakeitimai ir papildymai (išskyrus šios sutarties 8.8 ir 8.9 papunkčius ir 9 dalį) galioja tik tada, kai jie surašyti raštu ir patvirtinti abiejų šalių antspaudais ir atstovų parašais.

8.4. Šalys sutinka laikyti sutarties sąlygas, dokumentus, duomenis ir informaciją, kurią sutarties šalys gauna viena iš kitos vykdydamos sutartį, konfidencialia ir be išankstinio šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka.

8.5. Sutartis sutarties galiojimo laikotarpiu gali būti keičiama vadovaujantis Lietuvos Respublikos viešųjų pirkimų įstatymo 89 straipsniu. Sutarties sąlygų pakeitimai įforminami šalių rašytiniais susitarimais, kurie yra neatsiejama sutarties dalis.

8.6. Sutarties šalys įsipareigoja nedelsdamos raštu pranešti viena kitai apie 8.8 ir 8.9 papunkčiuose ir 9 dalyje nurodytų duomenų pasikeitimą.

8.7. Ši sutartis sudaryta lietuvių kalba vienu egzemplioriumi, pasirašytu elektroniniais parašais.

8.8. Fondo valdybos atsakingas už sutarties vykdymą asmuo: Informacinės sistemos eksploatavimo ir informacijos valdymo skyriaus patarėjas Saulius Lapinskas, tel +370 638 34678, el. p: [Saulius.Lapinskas@sodra.lt](mailto:Saulius.Lapinskas@sodra.lt).

8.9. Tiekėjo atsakingas už sutarties vykdymą asmuo:

8.10. Fondo valdybos už sutarties viešinimą atsakingas asmuo – Viešųjų pirkimų ir ūkio valdymo skyriaus vyriausioji specialistė Giedrė Urnikienė.

8.11. Ši sutartis turi priedus, kurie yra sudėtinės ir neatskiriamos šios sutarties dalys:

8.11.1. 1 priedas – „Prekių kaina“;

8.11.2. 2 priedas – „Prekių techninė specifikacija“;

8.11.3. 3 priedas – „Specialistai“;

8.11.4. 4 priedas – „Konfidencialumo pasižadėjimo pavyzdinė forma“.

**9. ŠALIŲ REKVIZITAI**

|  |  |
| --- | --- |
| **Fondo valdyba**  Valstybinio socialinio draudimo fondo valdyba  prie Socialinės apsaugos ir darbo ministerijos  Konstitucijos pr. 12-101, LT-09308 Vilnius  Juridinio asmens kodas 191630223  PVM mokėtojo kodas LT916302219  A.s. LT824010042400093865  Luminor Bank AS, Lietuvos skyrius | **Tiekėjas**  Blue Bridge MSP, UAB  Jasinskio g. 16A, LT-03163 Vilnius  Juridinio asmens kodas 301489547  PVM mokėtojo kodas LT100003708514  A. s. LT892140030002805128  Luminor Bank AS, banko kodas 40100 |

**Fondo valdyba**

Valstybinio socialinio draudimo fondo valdybos

prie Socialinės apsaugos ir darbo ministerijos

Direktoriaus pavaduotojas,

laikinai atliekantis direktoriaus funkcijas Jerzy Miskis

**Tiekėjas**

Blue Bridge MSP, UAB

Pardavimų direktorius Gintautas Bazys

2023 m. \_\_\_\_\_\_\_\_\_\_\_\_\_\_d.

Sutarties Nr. \_\_\_\_\_\_\_\_\_\_\_\_

1 priedas

**PREKIŲ KAINA**

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Kiekis vnt.** | **Vieneto kaina Eur be PVM** | **Viso Eur be PVM** |
|  | **Duomenų centro tinklo komutatorius** (HPE FlexFabric 5945 2-slot Switch) | 6 | 30 292,00 | 181 752,00 |
|  | **PVM 21 %** | | | 38 167,92 |
|  | **Iš viso Eur su PVM** | | | 219 919,92 |

**Fondo valdyba**

Valstybinio socialinio draudimo fondo valdybos

prie Socialinės apsaugos ir darbo ministerijos

Direktoriaus pavaduotojas,

laikinai atliekantis direktoriaus funkcijas Jerzy Miskis

**Tiekėjas**

Blue Bridge MSP, UAB

Pardavimų direktorius Gintautas Bazys

2023 m. \_\_\_\_\_\_\_\_\_\_\_\_\_\_d.

Sutarties Nr. \_\_\_\_\_\_\_\_\_\_\_\_

2 priedas

# PREKIŲ TECHNINĖ SPECIFIKACIJA

* 1. Pirkimu siekiama atnaujinti Fondo valdybos turimus duomenų centro tinklo komutatorius.
  2. Įrangos kiekis - 6 vnt.: 2 vnt. - Kupiškio tinklo mazge ir 4 vnt. (po 2 vnt.) Vilniaus tinklo mazguose.
  3. Siūloma įranga negali būti įtraukta į *gamintojo End-Of-Sale / End-Of-Sale announcement, End-Of-Support* sąrašus**. Kartu su pasiūlymu Tiekėjas turi pateikti gamintojo raštą, kad siūloma įranga nėra įtraukta į aukščiau minėtus sąrašus.**
  4. Tiekėjas turi būti oficialus siūlomos įrangos gamintojo atstovas (jeigu tiekėjas pats nėra siūlomos įrangos gamintojas) ir turi turėti teisę parduoti siūlomą įrangą. **Kartu su pasiūlymu Tiekėjas turi pateikti tai patvirtinantį gamintojo raštą**.
  5. **Kartu su pasiūlymu Tiekėjas turi pridėti katalogą, aprašą ar kitą gaminio dokumentą (jo kopiją) arba pateikti nuorodą į elektroninį siūlomos įrangos katalogą (aprašą) gamintojo interneto svetainėje.** Visi specifikacijoje reikalaujami techniniai parametrai turi būti kataloge / -uose (apraše / -uose).
  6. Pagal Fondo valdybos saugumo politiką nuotolinė prieiga tiekėjui nesuteikiama.
  7. Reikalavimai įrangai ir jos diegimui:

# 1 lentelė. Reikalavimai duomenų centro tinklo komutatoriui (toliau – įranga).

|  |  |  |  |  |
| --- | --- | --- | --- | --- |
| **Eil. Nr.** | **Parametras** | **Reikalaujami parametrai** | **Siūlomi parametrai** | |
| 1. | Modelis, gamintojas\* | Nurodyti gamintoją ir modelį. | HPE FlexFabric 5945 2-slot Switch (JQ075A)  [https://www.hpe.com/psnow/doc/P](https://www.hpe.com/psnow/doc/PSN1010907030PLEN) [SN1010907030PLEN](https://www.hpe.com/psnow/doc/PSN1010907030PLEN)  [https://www.hpe.com/psnow/doc/a](https://www.hpe.com/psnow/doc/a00049249enw) [00049249enw](https://www.hpe.com/psnow/doc/a00049249enw)  [https://www.arubanetworks.com/te](https://www.arubanetworks.com/techdocs/Switches/FlexFabric/5944/5200-7946.pdf) [chdocs/Switches/FlexFabric/5944/](https://www.arubanetworks.com/techdocs/Switches/FlexFabric/5944/5200-7946.pdf) [5200-7946.pdf](https://www.arubanetworks.com/techdocs/Switches/FlexFabric/5944/5200-7946.pdf) | |
| 2. | Konstrukcija | Įrenginys, montuojamas į 19” komutacinę spintą, su montavimo detalėmis. | Įrenginys, montuojamas į 19” komutacinę spintą, su montavimo detalėmis. | |
| 3. | Aušinimas | Ventiliatorius turi būti atskirai keičiamas modulis.  Turi būti ne mažiau 5 vietos ventiliatorių moduliams bei ne mažiau 5 vnt. ventiliatorių modulių komplekte.  Aušinimo modulių keitimas neišjungus įrenginio (angl. *Hot Swap*).  Turi būti galimybė keisti aušinimo kryptį: Priekis-Galas (angl. *Front to Back*) arba Galas-Priekis (angl. *Back to Front*). Reikalingą kryptį perkančioji organizacija pateiks užsakymo metu. | Ventiliatorius yra atskirai keičiamas modulis.  Yra 5 vietos ventiliatorių moduliams bei 5 vnt. ventiliatorių modulių komplekte.  Aušinimo modulių keitimas neišjungus įrenginio (angl. Hot Swap).  Yra galimybė keisti aušinimo kryptį: Priekis-Galas (angl. Front to Back) ir Galas-Priekis (angl. Back to Front). Reikalingą kryptį perkančioji organizacija turės pateikti užsakymo metu. | |
| 4. | El. maitinimas, maitinimo šaltiniai | 220 V AC. Dubliuoti, paskirstantys apkrovą. Vienam iš jų sugedus įrenginys turi veikti toliau.  Maitinimo šaltinių keitimas turi vykti neišjungiant įrenginio maitinimo (angl. *hot swap*). Maitinimo šaltiniai turi būti montuojami komutatoriaus korpuse ir identiški vienas kitam patogesniam pakeitimui. | | 220 V AC. Dubliuoti, paskirstantys apkrovą. Vienam iš jų sugedus įrenginys veiks toliau. Maitinimo šaltinių keitimas vyksta neišjungiant įrenginio maitinimo (angl. hot swap). Maitinimo šaltiniai yra montuojami komutatoriaus korpuse ir identiški vienas kitam patogesniam pakeitimui. |
| 5. | Aukštis | Ne daugiau 1U. | | 1U. |
| 6. | 10G SFP+ tipo prievadų | Ne mažiau 24 vnt. su MACSec palaikymu. | | 24 vnt. su MACSec palaikymu. |
| 7. | 40G QSFP+ tipo prievadų | Ne mažiau 2 vnt. su MACSec palaikymu. | | 2 vnt. su MACSec palaikymu. |
| 8. | 100G QSFP28  tipo prievadai | Ne miau 8 vnt. su MACSec palaikymu. | | 8 vnt. su MACSec palaikymu. |
| 9. | Virtualaus telkinio sujungimams skirti prievadai | Ne mažiau 2 vnt.  Ne mažesnės kaip 100G greitaveikos prievadai,A  skirti komutatoriaus sujungimui į virtualų telkinį. | | 2 vnt.  100G greitaveikos prievadai, skirti komutatoriaus sujungimui į virtualų telkinį. |
| 10. | Valdymo prievadai | Ne mažiau 1 vnt. konsolinis RJ45 tipo prievadas;  Ne mažiau 1 vnt. konsolinis mini USB prievadas;  Ne mažiau 1 vnt. išorinio valdymo „*out-of- band*“ 1G spartos SFP tipo valdymo prievadas;  Ne mažiau 1 vnt. išorinio valdymo „*out-of- band*“ 1G spartos RJ45 tipo valdymo prievadas; | | 1 vnt. konsolinis RJ45 tipo prievadas;  1 vnt. konsolinis mini USB prievadas;  1 vnt. išorinio valdymo „out-of- band“ 1G spartos SFP tipo valdymo prievadas;  1 vnt. išorinio valdymo „out-of- band“ 1G spartos RJ45 tipo valdymo prievadas; |
| 11. | Papildomi moduliai/ kabeliai | Pateikti modulius ir apjungimui reikalingus kabelius, perkamam komutatoriui:   * 1 vnt. 100G QSFP+ 1m ilgio DAC „*direct attach*“ kabelis; * 2 vnt. 10G SFP+ LC LR optinius moduliukus; * 2 vnt. 10G SFP+ LC SR optinius moduliukus; * 2 vnt. LC-LC jungčių, tipo 3 m ilgio, vienmodžius „*signle-mode*“ optinius kabelius; * 2 vnt. LC-LC jungči, 3 m ilgio, daugiamodžius „*multi-mode*“ tipo OM3/OM4 optinius kabelius. | | Tiekėjas pateiks modulius ir apjungimui reikalingus kabelius, perkamam komutatoriui:   * 1 vnt. 100G QSFP+ 1m ilgio DAC   „direct attach“ kabelį;   * 2 vnt. 10G SFP+ LC LR optinius moduliukus; * 2 vnt. 10G SFP+ LC SR optinius moduliukus; * 2 vnt. LC-LC jungčių, tipo 3 m ilgio, vienmodžius „single-mode“ optinius kabelius; * 2 vnt. LC-LC jungči, 3 m ilgio, daugiamodžius „multi-mode“ tipo OM3/OM4 optinius kabelius. |
| 12. | Komutavimo pajėgumas | Ne mažiau 3,5 Tbps. | | 3,6 Tbps |
| 13. | Maršrutizavimo pajėgumas | Ne mažiau 2000 Mpps skaičiuojant 64 baitų dydžio paketais. | | 2024 Mpps, skaičiuojant 64 baitų dydžio paketais. |
| 14. | Paketų buferio dydis | Paketų buferio dydis ne mažiau kaip 32 MB. | | 32 MB |
| 15. | Kelių fizinių įrenginių apjungimas į virtualų telkinį | Turi būti galimybė apjungti ne mažiau kaip  10 įrenginius į vieną virtualų telkinį. Įrenginius turi būti galima apjungti žiedu arba grandine.  Sudarytas virtualus įrenginys turi turėti šias savybes:   * Valdomas vienu IP adresu. * Visi prievadai valdomi ir konfigūruojami vieningoje konfigūracijoje. * Vieninga MAC ir IP adresų (arp) lentelė. * OSI L2 protokolų (pvz *spanning-tree*, LACP) apjungimas viename virtualiame įrenginyje. * OSI L3 protokolų (pvz OSPF, VRRP) apjungimas viename virtualiame įrenginyje.   Jeigu įrenginių virtualizacijai reikalingi papildomi prievadai ar jungiamieji kabeliai, jie turi būti pridedami į komplektą. | | Yra galimybė apjungti 10 įrenginių į vieną virtualų telkinį. Įrenginius galima apjungti žiedu ir grandine. Sudarytas virtualus įrenginys turi šias savybes:  •Valdomas vienu IP adresu.  •Visi prievadai valdomi ir konfigūruojami vieningoje konfigūracijoje.  •Vieninga MAC ir IP adresų (arp) lentelė.  •OSI L2 protokolų (pvz spanning- tree, LACP) apjungimas viename virtualiame įrenginyje.  •OSI L3 protokolų (pvz OSPF, VRRP) apjungimas viename virtualiame įrenginyje.  Įrenginių virtualizacijai papildomų prievadų ar jungiamųjų kabelių nereikia. |
| 16. | Standartų palaikymas | Turi būti palaikomi šie standartai:   * IEEE 802.1ad Q-in-Q; * IEEE 802.1Q VLANs; * IEEE 802.1p *Priority*; * RFC 2475 *DiffServ Architecture* (DSCP); * IEEE 802.1s *Multiple Spanning Trees*; * IEEE 802.1w *Rapid Reconfiguration of Spanning Tree*; * IEEE 802.3ad LACP; * IEEE 802.3x *Flow Control*; * IEEE 802.1AB LLDP; * 6to4 tuneliavimas; * ISATAP tuneliavimas; * *Ethernet* OAM (802.3ah); * DLDP (angl. *Device Link Detection Protocol*); * ERPS; * *Dual IP stack*. | | Palaikomi šie standartai:  •IEEE 802.1ad Q-in-Q;  •IEEE 802.1Q VLANs;  •IEEE 802.1p Priority;  •RFC 2475 DiffServ Architecture (DSCP);  •IEEE 802.1s Multiple Spanning Tree;  IEEE 802.1w Rapid Reconfiguration of Spanning Tree;  •IEEE 802.3ad LACP;  IEEE 802.3x Flow Control;  •IEEE 802.1AB LLDP;  •6to4 tuneliavimas;  •ISATAP tuneliavimas;  •Ethernet OAM (802.3ah);  •DLDP (angl. Device Link Detection Protocol);  •ERPS;  •Dual IP stack. |
| 17. | VXLAN/EVPN  funkcionalumas | Turi būti palaikomi VXLAN/EVPN funkcionalumai: | | palaikomi VXLAN/EVPN funkcionalumai: |
|  |  | * VXLAN L2 *gateway*; * VXLAN L3 g*ateway*; * EVPN *multihoming*; * Turi palaikyti ne mažiau 4000 VXLAN tunelių. | | •VXLAN L2 gateway;  •VXLAN L3 gateway;  •EVPN multihoming;   * Palaiko 4000 VXLAN tunelių. |
| 18. | MPLS  funkcionalumas | Turi būti palaikomi MPLS funkcionalumai:   * LDP (*label distribution protocol*); * MPLS TE (*traffic engineering*); * RSVP (*Resource Reservation Protocol*); * MPLS L3VPN; * MPLS L2VPN; * VPLS; * MPLS SR (*Segment Routing*). | | Palaikomi MPLS funkcionalumai:   * LDP (*label distribution protocol*); * MPLS TE (*traffic engineering*); * RSVP (*Resource Reservation Protocol*); * MPLS L3VPN; * MPLS L2VPN; * VPLS; * MPLS SR (*Segment Routing*). |
| 19. | Didelių *Ethernet* segmentų palaikymas (angl. *Jumbo frames*) | Ne mažesni nei 9416 baitų. | | 9416 baitų. |
| 20. | Maršrutizavimo palaikymas | Turi palaikyti šiuos maršrutizavimo protokolus:   * RIPv1; * RIPv2; * IS-IS; * OSPFv2; * BGPv4; * RIPng; * OSPFv3; * *Policy based routing* (PBR). | | Palaiko šiuos maršrutizavimo protokolus:  •RIPv1;  •RIPv2;  •IS-IS;  •OSPFv2;  •BGPv4;  •RIPng;  •OSPFv3;  •Policy based routing (PBR). |
| 21. | MAC adresų lentelės dydis | Ne mažiau kaip 280 000 įrašų. | | 288000 įrašų |
| 22. | Maršrutų lentelės dydis | Ne mažiau kaip 324 000 IPv4 įrašų; Ne mažiau kaip 162 000 IPv4 įrašų. | | 324 000 IPv4 įrašų;  162 000 IPv6 įrašų. |
| 23. | Aukšto patikimumo palaikymas | Turi palaikyti aukštą patikimumą užtikrinančius protokolus:   * HSRP arba VRRP; * BFD RIP; * BFD OSPF; * BFD BGP; * BFD IS-IS; * BFD VRRP. | | Palaiko aukštą patikimumą užtikrinančius protokolus:   * VRRP;   •BFD RIP;  •BFD OSPF;  •BFD BGP;  •BFD IS-IS;  •BFD VRRP. |
| 24. | Saugumo funkcijos | Turi būti palaikomos šios saugumo funkcijos:   * TACACS+, RADIUS, SSH v2 protokolų palaikymas; * Saugumo filtrai (*Access Control Lists*) IP L3 tipo pagal OSI L3/L4 lygio informaciją | | Palaikomos šios saugumo funkcijos:   * TACACS+, RADIUS, SSH v2 protokolų palaikymas; * Saugumo filtrai (*Access Control Lists*) IP L3 tipo pagal OSI L3/L4 |
|  |  | (IP šaltinio ir paskirties adresą, TCP/UDP šaltinio ir paskirties porto numerį).   * Port mirroring arba lygiavertis; * L2 protokolų tuneliavimas (L2PT); * Port Security arba lygiavertis; * DHCP serverio ir relės režimų palaikymas; * DHCP 82 opcijos palaikymas. | | lygio informaciją (IP šaltinio ir paskirties adresą, TCP/UDP šaltinio ir paskirties porto numerį).   * Port mirroring; * L2 protokolų tuneliavimas (L2PT); * Port Security; * DHCP serverio ir relės režimų palaikymas; * DHCP 82 opcijos palaikymas. |
| 25. | *Multicast*  palaikymas | Turi būti palaikomi šie standartai:   * IGMPv1; * IGMPv2; * IGMPv3; * PIM-SM (*spare mode*); * MLDv1; * MLDv2. | | Palaikomi šie standartai:  •IGMPv1;  •IGMPv2;  •IGMPv3;  •PIM-SM (spare mode);  •MLDv1;  •MLDv2. |
| 26. | Komutatoriaus valdymas | Turi palaikyti:   * SNMP v1, v2c, ir v3; * NTPv3 arba SNTPv4; * IEEE 1588 *version* 2 PTP * Atsarginės operacinės sistemos failo saugojimo palaikymas (angl. *dual flash images*). | | Palaiko:  •SNMP v1, v2c, ir v3;  •NTPv3 ir SNTPv4;  •IEEE 1588 version 2 PTP  •Atsarginės operacinės sistemos failo saugojimo palaikymas (angl. dual flash images). |
| 27. | Srautų stebėjimas | Turi būti palaikomi srautų stebėjimo protokolai:   * sFlow arba lygiavertis; * RMON arba lygiavertis; * SYSLOG. | | Palaikomi srautų stebėjimo protokolai:  •sFlow;  •RMON;  •SYSLOG. |
| 28. | Programinė sąsajos ir automatizavimas | Turi būti palaikoma NETCONF arba  *Python* skriptavimas. | | Palaikoma Python skriptavimas. |
| 29. | Eilių valdymas | Turi būti palaikomi šie eilių valdymo metodai:   * *Strict Priority* (SP); * *Weighted Round Robin* (WRR); * *Strict Priority* (SP) su *Weighted Deficit Round Robin* (WRR); * *Weighted fair queuing* (WFQ); * *Strict Priority* (SP) su *Weighted fair queuing* (WFQ). | | Palaikomi šie eilių valdymo metodai:  •Strict Priority (SP);  •Weighted Round Robin (WRR);  •Strict Priority (SP) su Weighted Deficit Round Robin (WRR);   * Weighted fair queuing (WFQ);   •Strict Priority (SP) su Weighted fair queuing (WFQ). |
| 30. | Vienalaikis Programinės įrangos atnaujinimas | Turi būti palaikomas ISSU – programinės atnaujinimas be komutavimo ar maršrutiavimo nutrūkimo atnaujinimų metu. | | Palaikomas ISSU – programinės atnaujinimas be komutavimo ir maršrutizavimo nutrūkimo atnaujinimų metu. |
| 31. | Suderinamumas su esamomis sistemomis | Siūlomi komutatoriai turi būti suderinami valdymui, centralizuotam programinės įrangos atnaujinimui, SNMP OID nuskaitymui, komutatorių konfigūracijos atsarginių kopijų saugojimui su esama HPE Aruba IMC programine įranga. | | Siūlomi komutatoriai suderinami valdymui, centralizuotam programinės įrangos atnaujinimui, SNMP OID nuskaitymui, komutatorių konfigūracijos atsarginių kopijų saugojimui su esama HPE Aruba IMC programine įranga. |
| 32. | Savybės | Visa siūloma įranga turi būti nauja, negalima siūlyti naudotos arba naudotos ir atnaujintos (angl. *remarketing/refurbished*) įrangos (kartu su pasiūlymu pateikti deklaraciją). | | Visa siūloma įranga yra nauja (pateikiama „Deklaracija dėl siūlomos įrangos.pdf“). |
| 33. | Licencijos | Turi būti įskaičiuotos visos reikalingos licencijos ir programinė įranga, išvardintam funkcionalumui ir standartams ir prievadams palaikyti. | | Įskaičiuotos visos reikalingos licencijos ir programinė įranga, išvardintam funkcionalumui ir standartams ir prievadams palaikyti. |
| 34. | Programinė įranga | Komutatorių programinė įranga turi būti įskaičiuota į pasiūlymo kainą ir pateikiama kartu su komutatoriais ir komutatoriaus programinės įrangos neterminuotomis licencijomis neribotam prievadų kiekiui ar duomenų srautui.  Turi būti užtikrintas nemokamas vidinės programinės įrangos (*firmware*) atnaujinimas viso garantinio laikotarpio metu. | | Komutatorių programinė įranga yra įskaičiuota į pasiūlymo kainą ir pateikiama kartu su komutatoriais ir komutatoriaus programinės įrangos neterminuotomis licencijomis neribotam prievadų kiekiui ir duomenų srautui.  Yra užtikrintas nemokamas vidinės programinės įrangos (firmware) atnaujinimas viso garantinio laikotarpio metu. |
| 35. | Garantinė priežiūra | Ne mažiau kaip 5 metų gamintojo autorizuoto garantinio aptarnavimo paslaugų partnerio garantija, skaičiuojant nuo įrangos priėmimo-perdavimo akto pasirašymo dienos.  Gedimų šalinimo reakcijos laikas – ne vėliau kaip kita darbo diena nuo Perkančiosios organizacijos pranešimo gavimo (telefonu, el. paštu) dienos.  Garantinės priežiūros laikotarpiu gamintojo partneris (teikėjas) turi garantuoti nemokamą reikalingų dalių tiekimą ir nemokamus remonto darbus.  Garantinės priežiūros laikotarpiu gamintojo partneris (teikėjas) turi garantuoti programinės įrangos atnaujinimus, klaidų šalinimus bei pagalbą sprendžiant siūlomos programinės įrangos sutrikimus.  Garantinės priežiūros laikotarpiu techninė pagalba ir konsultacijos turi būti teikiamos | | 5 metų gamintojo autorizuoto garantinio aptarnavimo paslaugų partnerio garantija, skaičiuojant nuo įrangos priėmimo-perdavimo akto pasirašymo dienos.  Gedimų šalinimo reakcijos laikas – kita darbo diena nuo Perkančiosios organizacijos pranešimo gavimo (telefonu, el. paštu) dienos.  Garantinės priežiūros laikotarpiu gamintojo partneris (teikėjas) garantuoja nemokamą reikalingų dalių tiekimą ir nemokamus remonto darbus.  Garantinės priežiūros laikotarpiu gamintojo partneris (teikėjas) garantuoja programinės įrangos atnaujinimus, klaidų šalinimus bei pagalbą sprendžiant siūlomos programinės įrangos sutrikimus. |

|  |  |  |  |
| --- | --- | --- | --- |
| **Eil. Nr.** | **Parametras** | **Reikalaujami parametrai** | **Siūlomi parametrai** |
|  |  | lietuvių kalba arba užtikrintas jų vertimas į lietuvių kalbą realiu laiku.  **Kartu su pasiūlymu pateikti oficialų gamintojo raštą, patvirtinantį, jog tiekėjas yra gamintojo autorizuoto garantinio aptarnavimo paslaugų partneris arba sudaręs sutartį su gamintojo autorizuotu garantinio aptarnavimo paslaugų partneriu.**  **Įrangos gamintojas turi turėti bent vieną sertifikuotą gamintojo įrangos aptarnavimo centrą Lietuvoje.** | Garantinės priežiūros laikotarpiu techninė pagalba ir konsultacijos teikiamos lietuvių kalba ir užtikrintas jų vertimas į lietuvių kalbą realiu laiku.  Kartu su pasiūlymu pateikiamas oficialus gamintojo raštas, patvirtinantis, jog tiekėjas yra gamintojo autorizuoto garantinio aptarnavimo paslaugų partneris ir sudaręs sutartį su gamintojo autorizuotu garantinio aptarnavimo paslaugų partneriu.  Įrangos gamintojas turi tris sertifikuotus gamintojo įrangos aptarnavimo centrus Lietuvoje. (pateikiama: „Patvirtinimas dėl įrangos.pdf“; „Raštas dėl produktų aptarnavimo partnerystės.pdf“) |
| 36. | Aplinkosauginia i reikalavimai | Tinklo komutatorių energijos vartojimo efektyvumo reikalavimai turi atitikti 2013 m. birželio 26 d. Komisijos reglamente (ES) Nr. 617/2013 (įgyvendinant Europos Parlamento ir Tarybos direktyvą 2009/125/EB) nustatytus kompiuterių ir serverių ekologinio projektavimo reikalavimus ([http://eur-](http://eur-lex.europa.eu/legal-content/LT/TXT/PDF/?uri=CELEX%3A32013R0617&from=LT) [lex.europa.eu/legal-](http://eur-lex.europa.eu/legal-content/LT/TXT/PDF/?uri=CELEX%3A32013R0617&from=LT) [content/LT/TXT/PDF/?uri=CELEX:32013R06](http://eur-lex.europa.eu/legal-content/LT/TXT/PDF/?uri=CELEX%3A32013R0617&from=LT) [17&from=LT](http://eur-lex.europa.eu/legal-content/LT/TXT/PDF/?uri=CELEX%3A32013R0617&from=LT)) | Tinklo komutatorių energijos vartojimo efektyvumo reikalavimai atitinka 2013 m. birželio 26 d. Komisijos reglamente (ES) Nr. 617/2013 (įgyvendinant Europos Parlamento ir Tarybos direktyvą 2009/125/EB) nustatytus kompiuterių ir serverių ekologinio projektavimo reikalavimus.  (pateikiama „ECMA- 370\_5th\_Edition\_IT\_ECO\_Declara tion\_Networking HPE FlexFabric 5945 Switch Series.pdf“) |

\*Siūlomos Įrangos gamintojas negali būti iš šalių sąrašo, patvirtinto LR Vyriausybės 2022-03-30 Nutarimu Nr. 280.

# Reikalavimai duomenų centro tinklo komutatorių diegimui.

* 1. Projekto valdymo darbai:
     1. Darbų kalendorinio grafiko parengimas ir pristatymas užsakovui;
     2. Susitikimų laikų su užsakovu derinimas, rengimas, atlikimas;
     3. Savaitinių projektinių darbų ataskaitų pateikimas;
     4. Siūlomos įrangos transportavimo, montavimo, migravimo darbų laikų derinimas.
  2. Turi būti atlikti šie siūlomos įrangos diegimo darbai tinklo mazguose Lietuvoje (2 fizinėse lokacijose Vilniuje, 1 fizinėje lokacijoje Kupiškyje):
     1. Registravimas užsakovo gamintojo paskyroje, visas reikalingas licencijas pateikia tiekėjas;
     2. Siūlomų komutatorių konfigūravimas pagal esamas HP 10504 tinklo komutatorių konfigūracijas, užtikrinant sujungimų tarp komutatorių šifravimą;
     3. Programinės įrangos atnaujinimas iki naujausios versijos;
     4. Migravimo planų parengimas ir suderinimas su užsakovu;
     5. Testavimo planų parengimas ir suderinimas su užsakovu;Transportavimas;
     6. Migravimo atlikimas;
     7. Testavimo atlikimas;
     8. Galutinės dokumentacijos pateikimas: atnaujintos visų 3 tinklo mazgų fizinės ir loginės schemos „*Visio*“ formatu:
        1. Visose fizinėse schemose turi būti pateikiama:
           + Fizinių sąsajų numeriai;
           + VLAN numeracija;
           + Sujungimų medijos tipas (optika, varis, radijo linija);
           + Sąsajų greitaveika;
           + Tinklo įrenginių modeliai ir valdymo IP adresacija.
        2. Visose loginėse schemose turi būti pateikiama:
           + IP potinklių adresacija;
           + VLAN numeracija;
           + numatytų šliuzų IP adresacija;
           + maršrutų informacija.
     9. Esamų komutatorių HP 10504, Aruba 5412, *Fortigate* ugniasienių konfigūracijos keitimas projekto darbams atlikti;
     10. Keičiamų (senų) tinklo komutatorių išmontavimas;
     11. Šifratorių išmontavimas;
     12. Techninių kliūčių sprendimas su siūlomos įrangos gamintojo techninio palaikymo inžinieriais.

**Fondo valdyba**

Valstybinio socialinio draudimo fondo valdybos

prie Socialinės apsaugos ir darbo ministerijos

Direktoriaus pavaduotojas,

laikinai atliekantis direktoriaus funkcijas Jerzy Miskis

**Tiekėjas**

Blue Bridge MSP, UAB

Pardavimų direktorius Gintautas Bazys

2023 m. \_\_\_\_\_\_\_\_\_\_\_\_\_\_d.

Sutarties Nr. \_\_\_\_\_\_\_\_\_\_\_\_

3 priedas

**SPECIALISTAI**

|  |  |  |
| --- | --- | --- |
| **Eil. Nr.** | **Specialisto vardas, pavardė** | **Pareigos sutartyje** |
| 1. |  | Informacinių technologijų kompiuterinių tinklų projektavimo specialistas |
| 2. |  | Saugumo sprendimų specialistas |

**Fondo valdyba**

Valstybinio socialinio draudimo fondo valdybos

prie Socialinės apsaugos ir darbo ministerijos

Direktoriaus pavaduotojas,

laikinai atliekantis direktoriaus funkcijas Jerzy Miskis

**Tiekėjas**

Blue Bridge MSP, UAB

Pardavimų direktorius Gintautas Bazys

2023 m. \_\_\_\_\_\_\_\_\_\_\_\_\_\_d.

Sutarties Nr. \_\_\_\_\_\_\_\_\_\_\_\_

4 priedas

**(Konfidencialumo pasižadėjimo pavyzdinė forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(**Rangovo pavadinimas, pareigos, vardas, pavardė **)**

**Konfidencialumo pasižadėjimas**

20 - - Nr.

Vilnius

Vadovaudamasis (-si) Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) ir\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 20\_\_\_ m.\_\_\_\_\_\_\_\_\_\_\_\_\_\_\_\_\_\_\_\_ d.\_\_\_\_\_\_\_\_\_\_\_\_ sutartimi Nr.\_\_\_\_\_\_\_\_\_\_\_\_\_\_\_\_, kuri galioja iki 20\_\_\_m.\_\_\_\_\_\_\_\_\_\_\_\_\_\_\_\_\_\_d. (toliau – Sutartis):

* 1. P a s i ž a d u:
  2. Neperduoti neįgaliotiems asmenims vykdant Sutartį gautos/sužinotos konfidencialios informacijos.
  3. Nesudaryti sąlygų bet kokiomis priemonėmis susipažinti su tvarkoma arba gauta vykdant Sutartį konfidencialia/ viešai neskelbtina informacija jokiems asmenims, kurie nėra įgalioti ją gauti/ tvarkyti.
  4. Pagal sutartį gautą/ sužinotą informaciją tvarkyti ir saugoti tik Sutarties vykdymo tikslais, laikantis Valstybinio socialinio draudimo įstatymo, Asmens duomenų teisinės apsaugos įstatymo, Rangovų prieigos prie Valstybinio Socialinio draudimo fondo valdybos prie Socialinės apsaugos ir darbo ministerijos informacinės sistemos pagal sutartis tvarkos aprašo (toliau – Tvarkos aprašas), patvirtinto Fondo valdybos direktoriaus \_\_\_\_\_\_ m. \_\_\_\_\_\_\_\_\_ d. įsakymu Nr. \_\_\_\_\_\_\_\_ reikalavimų.
  5. Pranešti asmeniui, atsakingam už Sutarties vykdymą, apie bet kokį informacijos saugumo, jos tvarkymo pažeidimą ar galimai kylančią informacijos saugumo grėsmę.
  6. Šiame pasižadėjime nurodytų įsipareigojimų laikytis tiek darbo laiku, tiek ir nedarbo laiku visą Sutarties galiojimo laiką ir pasibaigus Sutarties galiojimo laikui.
  7. Ž i n a u, kad:

2.1. Pagal Valstybinio socialinio draudimo įstatymo 15 straipsnį, informacija apie draudėją, apdraustąjį asmenį arba socialinio draudimo išmokos gavėją nėra viešai skelbtina, išskyrus 15 straipsnio 3 dalyje numatytas išimtis.

2.2. Informacija apie draudėją, apdraustąjį asmenį arba socialinio draudimo išmokos gavėją gali būti atskleista tik Fondo valdybos nustatyta tvarka.

2.3. Visa Fondo valdybos vykdant Sutartį suteikta informacija yra laikoma konfidencialia, jei Fondo valdyba raštu nėra patvirtinusi, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama.

2.4. Už šio pasižadėjimo, Tvarkos aprašo ir Lietuvos Respublikos norminių teisės aktų reikalavimų nesilaikymą turėsiu atsakyti pagal galiojančius Lietuvos Respublikos teisės aktus.

* 1. P a t v i r t i n u, kad susipažinau su Tvarkos aprašo nuostatomis ir jas supratau.

|  |  |  |  |  |
| --- | --- | --- | --- | --- |
|  |  |  |  |  |
| (Pareigų pavadinimas) |  | (parašas) |  | (Vardas ir pavardė) |

**Fondo valdyba**

Valstybinio socialinio draudimo fondo valdybos

prie Socialinės apsaugos ir darbo ministerijos

Direktoriaus pavaduotojas,

laikinai atliekantis direktoriaus funkcijas Jerzy Miskis

**Tiekėjas**

Blue Bridge MSP, UAB

Pardavimų direktorius Gintautas Bazys